stanford-oval/wikipedia huggingface dataset:
בראנסק
יהודי בריינסק

טרם פרוץ מלחמת העולם השנייה חיו בבריינסק כ-2,200 יהודים, כשני שלישים מתושביה. בעיירה התקיימה פעילות ציונית, לצד פעילות של אגודת ישראל ושל הבונד, ופעלו בה בית ספר מרשת תרבות ותלמוד תורה. בקיץ 1937 נערך ביהודי העיירה פוגרום, בו נפגעו כ-100 יהודים.
ב-11 בספטמבר 1939 נכנסו הגרמנים לבריינסק, אך נסוגו ממנה כעבור שבועיים בהתאם להסכם ריבנטרופ-מולטוב. בתקופה הסובייטית נסגרו המוסדות היהודיים בעיירה, והולאמו עסקי תושביה.
ב-25 ביוני 1941 נכבשה בראנסק בשנית בידי הגרמנים, ואלו החלו בלקיחת יהודיה לעבודות כפייה, תוך הקמת יודנרט וחיוב היהודים בענידת טלאי צהוב.
ביולי 1941 הוקם בעיירה גטו, אשר גודר לקראת סוף השנה. בגטו שררו תנאי מחיה קשים. בעקבות ידיעות שהגיעו ליושבי הגטו על השמדת יהודי הסביבה, נמלטו ממנו כ-800 יהודים. חלקם הצטרפו לפרטיזנים, וחלקם נתפסו, או שבו לגטו.
בתחילת נובמבר 1942 נערכה בגטו אקציה, בה גורשו יושביו לגטו ביאליסטוק, וממנו שולחו למחנה ההשמדה טרבלינקה. מספר יהודים מהגטו הצליחו להימלט ליערות בזמן האקציה.
כ-70 יהודים שהסתתרו בבונקרים בגטו ונתפסו, נרצחו בידי הגרמנים בבית העלמין היהודי בעיירה.
יהודי בריינסק > רבני בריינסק

חלק מרבני בריינסק התפרסמו בעולם היהודי:
רבי מאיר נכעס (החל מ-1822)
רבי יהודה (יודל) חריף
רבי שאול פדובה מדיננבורג (ר' שאול דיננבורגר)
רבי שאול זליג הכהן לימים רבה של דווינסק
רבי מאיר שלום הכהן (מ-1870 ועד פטירתו ב-1884)
רבי שלמה שמריהו מרגליות (נפטר 1906)
רבי שמעון יהודה הכהן שקופ - הרב שקופ הגיע לבריינסק עם ישיבתו המפורסמת שעברה עמו הלאה, ב-1920, לגרודנו
רבי יוסף יצחק זיו - מאנשי המזרחי, נפטר בצעירותו
רבי אברהם יעקב סירקביץ
רבי יצחק זאב צוקרמן - שני הרבנים האחרונים נספו בטרבלינקה
לקריאה נוספת

רחל גרוסבאום-פסטרנק, "בְּרַנְסְק, נפת ביילסק, מחוז ביאליסטוק", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 187–191.
בית הקברות היהודי בבראנסק
ג'ון ברקו

ג'ון סיימון ברקו (באנגלית: John Simon Bercow; נולד ב-19 בינואר 1963) הוא פוליטיקאי יהודי בריטי שכיהן כיושב ראש בית הנבחרים הבריטי מיוני 2009 עד נובמבר 2019. חבר בית הנבחרים מטעם מחוז בקינגהאם ממאי 1997 ועד נובמבר 2019. היהודי הראשון שכיהן כיושב ראש בית הנבחרים.
תולדות חייו

נולד באדג'וור שבצפון לונדון למשפחה יהודית מהמעמד הבינוני. אביו היה נהג מונית.
בצעירותו היה ברקו שחקן טניס, ואף דורג במקום הראשון בדירוג בני הנוער, אך לקה במחלת הנשיקה, דבר שהביא את קריירת הטניס שלו לידי סיום.
בזמן לימודיו באוניברסיטת אסקס, נבחר ליו"ר איגוד הסטודנטים של המפלגה השמרנית הבריטית.
לאחר לימודיו עסק בבנקאות ושדלנות.
קריירה פוליטית

פרק זה לוקה בחסר. אנא תרמו לוויקיפדיה ו.
ב-1986 נבחר למועצת הרובע למבת' שבלונדון.
ב-1995 מונה ליועץ שר, ושימש בתפקיד תחת שר במשרד האוצר ושרת התרבות.
ברקו ניסה לרוץ לבית הנבחרים הבריטי ב-1987 ו-1992 אך לא זכה במועמדות מפלגתו באזור בחירה. לקראת בחירות 1997 שכר ברקו מסוק על מנת להשתתף בתהליכי בחירה בשני אזורי בחירה, שנערכו באותו היום ונחשבו בטוחים לזכייה. הוא אכן זכה במועמדות מפלגתו ונבחר לפרלמנט כנציג אזור הבחירה בקניגהאם בבקינגהאמשייר. הוא שב וזכה במושב זה בכל הבחירות שנערכו מאז עד שפרש מבית הנבחרים בנובמבר 2019.
ברקו התקדם במהירות במעלה סולם התפקידים שבפרלמנט. ראשית, היה אחראי על צוות התגובות לענייני חינוך ופנים ובהמשך צורף לממשלת הצללים כשר הצללים במשרדי האוצר, העבודה ופיתוח בינלאומי.
ב-2005 נבחר ברקו בידי ערוץ 4 הבריטי לחבר הפרלמנט המצטיין מן האופוזיציה.
לאחר התפטרותו של מייקל מרטין נבחר ברקו ב-22 ביוני 2009 ליו"ר בית הנבחרים בסיבוב ההצבעה השלישי. מינויו אושר על ידי המלכה אליזבת השנייה.
ברקו הוא יו"ר הבית היהודי הראשון וגם הראשון שלא חובש את הפאה הנוכרית המסורתית בעת שבתו על כס היו"ר. הוא גם ויתר על מכנסי הטייטס הצמודים שהיו חלק מהתלבושת, אך המשיך לעטות את הגלימה השחורה, המסמלת את מחויבותו לחוקי הפרלמנט.
בקיץ 2019 התפרסם במחאתו הצבעונית נגד ניסיונו הבלתי חוקי של ראש ממשלת בריטניה, בוריס ג'ונסון להשעות את ישיבות הפרלמנט.
משפחתו

ברקו נשוי לסאלי אילמן מאז שנת 2002. אשתו שהייתה חברה במפלגה השמרנית, עברה לתמוך במפלגת הלייבור, דבר שהוביל לשמועות על עריקתו הפוליטית של בעלה, שמועות שהוכחשו.
לזוג שלושה ילדים. בנם הבכור אוליבר הוא אוטיסט.
ג'ון ברנס

ג'ון אנתוני ברנס (באנגלית: John Anthony Burns;‏ 30 במרץ 1909 – 5 באפריל 1975) היה פוליטיקאי אמריקאי שכיהן כמושל ה-2 של מדינת הוואי בארצות הברית מטעם המפלגה הדמוקרטית בשנים 1962–1974.
ביוגרפיה

ברנס נולד במונטנה. בשנת 1913 עברה משפחתו להונולולו שבהוואי בעקבות אביו, שהיה חייל. בשנת 1919 נטש אביו את המשפחה, וג'ון טיפל באחיו במקביל ללימודיו בעת שאימו עבדה. בשנת 1925 עבר לגור עם דודו בקנזס.
לאחר שלמד שנתיים בתיכון מקומי, ב-1927 הפסיק ברנס את לימודיו, והתגייס לצבא ארצות הברית. הוא שוחרר לאחר שנה אחת ושב ללימודיו, אותם סיים ב-1930, והחל לעבוד כשוטר.
קריירה

ברנס, איש המפלגה הדמוקרטית, הצליח להביא לסופו את שלטונהּ ארוך-הימים של המפלגה הרפובליקנית בהוואי.
בינואר 1957 נבחר לנציגהּ של הוואי בבית הנבחרים של ארצות הברית, והוביל את התנועה שקראה להפיכתה של הוואי מטריטוריה למדינה.
לאחר שהפכה למדינה בשנת 1959, התמודד ברנס על תפקיד מושל המדינה החדשה, אך הפסיד למועמד הרפובליקני ויליאם קווין. בשנת 1962 התמודד שוב על התפקיד וניצח את קווין, בשל התפלגות קולות הרפובליקנים בין שני מתמודדים.
ברנס נבחר מחדש בבחירות ב-1966 וב-1970, כשבכל פעם בחר בסגן מושל אחר. בבחירות 1970 התמודד מול סגנו היוצא, תומאס גיל, שטען כי ברנס מושחת וכי בכוונתו להילחם בממסד המושחת.
באוקטובר 1973 חלה ברנס בסרטן, וסגנו, ג'ורג' אריושי, הפך למושל בפועל, ולאחר מכן גם ניצח בבחירות לתפקיד שנערכו ב-1974.
ברנס נפטר ממחלתו ב-5 באפריל 1975. בית הספר לרפואה של אוניברסיטת הוואי במנואה נקרא על שמו, כמו גם טורניר גולף שנוסד לזכרו.
הערות שוליים

↑  Nakamura, Kelli Y. "John Burns". נבדק ב-16 באוקטובר 2014. {{cite web}}:  (עזרה)
↑  Coffman, Tom (1986). Catch a Wave: Case Study of Hawaii's New Politics. University of Hawaii Press. ISBN 0-8248-0270-5.
↑  Kameda, Arnold (2015-03-03). "About Us". John A. Burns School of Medicine (באנגלית אמריקאית). נבדק ב-2021-05-28.
| --- | --- |
בקרת זהויות :  NLI: 987007412592005171  GND: 1197247505  ISNI: 0000 0000 2454 6738  LCCN: n79042209  NARA: 10570032  NTA: 264427114  SNAC: w6dg08rj  US Congress: B001127  VIAF: 25878806   WorldCat (עם VIAF): 25878806
ברטרם פורר

| --- | --- |

 לידה:  24 באוקטובר 1914 ספרינגפילד, ארצות הברית 
 פטירה:  6 באפריל 2000 (בגיל 85) קליפורניה, ארצות הברית 
 ענף מדעי:  אישיות, מבחן פסיכולוגי 
 מקום לימודים:  אוניברסיטת מסצ'וסטס אמהרסט  אוניברסיטת קליפורניה 
 מוסדות:  מנהל החיילים המשוחררים האמריקאי 
 
ברטרם ר. פורר (באנגלית: Bertram R. Forer; ‏24 באוקטובר 1914 – 6 באפריל 2000) היה פסיכולוג אמריקאי הידוע בעיקר בזכות תיאור אפקט פורר, המכונה לעיתים תוקף סובייקטיבי.
פורר, יליד ספרינגפילד, מסצ'וסטס, סיים את לימודיו באוניברסיטת מסצ'וסטס אמהרסט בשנת 1936. הוא קיבל תואר שני M.A. ודוקטורט בפסיכולוגיה קלינית מאוניברסיטת קליפורניה, לוס אנג'לס.
הוא שירת כפסיכולוג ומנהל בבית חולים צבאי בצרפת במהלך מלחמת העולם השנייה. 
כשחזר לארצות הברית עבד במרפאה לבריאות הנפש של מנהל החיילים המשוחררים בלוס אנג'לס; ובמרפאה פרטית במאליבו, קליפורניה.
ג'ואל ג'קסון

| --- | --- |
 לידה:  אולבני
 מדינה:  אוסטרליה 
 תקופת הפעילות:  מ-2015 
 מקום לימודים:  המכון הלאומי לאמנות דרמטית 
 פרסים והוקרה:  AACTA Award for Best Lead Actor in a Television Drama (2015) 
 פרופיל ב-IMDb
 
ג'ואל ג'קסון (באנגלית: Joel Jackson) הוא שחקן קולנוע וטלוויזיה אוסטרלי.
ביוגרפיה

ג'קסון נולד באלבני, אוסטרליה המערבית.
כשג'קסון היה בן 10, משפחתו עברה כמעט 2000 ק"מ צפונה לקראטה, לאחר שהוצע לאביו עבודה כמנהל בית הספר היסודי. בגיל 17, יצא ג'קסון לחילופי סטודנטים מטעם ארגון רוטרי לשנה לברזיל.
ג'קסון רצה בתחילה להתמקד בקריירה מוזיקלית. הוא החל לנגן בגיטרה לראשונה בגיל 14 ונסע לפרת' כדי להקליט מיני-אלבום.
בשנת 2011, ג'קסון עבר לסידני כדי ללמוד במכון הלאומי לאמנות דרמטית (NIDA). הוא סיים את לימודיו ב-NIDA בשנת 2013 וחזר לעבוד במפעלי המתכת ולסדנאות ההנדסה של קראטה.
קריירה

בשנת 2014, נבחן ג'קסון לתפקיד סצנה בודדת במיני-סדרה "Deadline Gallipoli", אך לאחר מכן הוצע לו לשחק בתפקיד ראשי לצד סם וורת'ינגטון. הסדרה שודרה באפריל 2015.
בספטמבר 2015, ג'קסון כיכב בתפקיד פיטר אלן במיני-סדרה על חייו של אלן, "Peter Allen: Not the Boy Next Door". בדצמבר 2015, בטקס פרסי האקדמיה האוסטרלית לקולנוע וטלוויזיה, זכה בפרס השחקן הראשי הטוב ביותר בדרמת טלוויזיה על תפקידו. במאי 2016, בטקס פרסי הלוג'י השנתי ה-58, זכה ג'קסון בקטגוריית השחקן העולה החדש המצטיין ביותר על תפקידו בתור אלן.
בפברואר 2017, ג'קסון שיחק לצד היידי ארנה במחזה "רק אתמול נולדה" בתיאטרון מלבורן. באותה שנה שיחק בסרט הקולנוע "בחזרה מטואיצ'י" לצד דניאל רדקליף ואלכס ראסל.
בדצמבר 2018, ג'קסון הוציא את העונה הראשונה של הפודקאסט שלו "הגנב הטוב".
בשנת 2019, ג'קסון גילם את הבלש ג'יימס סטיד בסדרת הטלוויזיה האוסטרלית "Ms Fisher's Modern Murder Mysteries". באותה שנה שיחק ג'קסון לצד השחקנית הבריטית מרים מרגוליס, בתפקיד הדוד העשיר בריאן בסרט בקולנוע "א' זה אושר".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | בחזרה מטואיצ'י | מרקוס סטאם |  |
| 2019 | א' זה אושר | הדוד העשיר בריאן |  |
| 2020 | בראש שלו | ניק קאסידי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | Deadline Gallipoli | צ'ארלס בין | מיני סדרה |
| 2015 | Peter Allen: Not the Boy Next Door | פיטר אלן | מיני סדרה |
| 2016 | The Wrong Girl | לאכלן פורד | מיני סדרה |
| 2017 | The Wrong Girl | ליאם ג'ונסון | 4 פרקים |
| 2018 | Safe Harbour | דמיאן פאסקו | מיני סדרה |
| 2019–2021 | Ms Fisher's Modern Murder Mysteries | הבלש ג'יימס סטיד | ס דרת טלוויזיה |
| 2020 | Mystery Road | מקברייד | 3 פרקים |
תיאטרון

| שנה | כותרת | תפקיד | הערות |
| --- | --- | --- | --- |
| 2017 | רק אתמול נולדה | פול וראל | תיאטרון מלבורן |
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2015 | פרסי AACTA | השחקן הראשי הטוב ביותר בדרמת טלוויזיה | Peter Allen: Not the Boy Next Door | זכייה |
| 2015 | פרסי AACTA | השחקן הראשי הטוב ביותר בדרמת טלוויזיה | Deadline Gallipoli | מועמדות |
| 2016 | פרסי לוגי | העולה החדשה המצטיין ביותר | Peter Allen: Not the Boy Next Door | זכייה |
| 2016 | פרסי לוגי | העולה החדשה המצטיין ביותר | Deadline Gallipoli | מועמדות |
| 2016 | פרסי לוגי | הכישרון החדש הפופולרי ביותר | — | מועמדות |
הערות שוליים

↑  "Why Deadline Gallipoli's Joel Jackson is Australia's next Hugh Jackman". Perth Now. 18 באפריל 2015. נבדק ב-9 בינואר 2017. {{cite web}}:  (עזרה)
↑  Amanda Meade, Deadline Gallipoli: Sam Worthington on why his Anzac drama is different, The Guardian, ‏6 במרץ 2015
↑  "5TH AACTA AWARDS PRESENTED BY PRESTO NOMINEES & WINNERS" (PDF). Australian Academy of Cinema and Television Arts. בדצמבר 2015. נבדק ב-9 בינואר 2017. {{cite web}}:  (עזרה)
↑  "TV Week Logie Award History (2016)". TV Week Logie Awards. נבדק ב-9 בינואר 2017. {{cite web}}:  (עזרה)
↑  "Play and Tickets (season 2017) Born Yesterday". Melbourne Theatre Company. נבדק ב-9 בינואר 2017. {{cite web}}:  (עזרה)
↑  By  HANNAH BROWN, How Harry Potter got lost in the Jungle, The Jerusalem Post, ‏6 בפברואר 2018
↑  "The Good Thief on Apple Podcasts". iTunes.
↑  Teo Bugbee, ‘H Is for Happiness’ Review: Using Fuss to Fight Off a Funk, ‏4 באוגוסט 2020
ג'ושוע מרוויל

ג'ושוע הופקינס מרוויל (באנגלית: Joshua Hopkins Marvil;‏ 3 בספטמבר 1825 –  8 באפריל 1895) היה פוליטיקאי אמריקאי מדלאוור, איש המפלגה הרפובליקנית, שכיהן כמושל דלאוור ה-48 בשלושת חודשי חייו האחרונים.
ראשית חייו

ג'ושוע מרוויל נולד בעיירה לאורל שבדלאוור, כבנם של ג'וזף וסאלי אן הופקינס מרוויל. הוא נשא לאישה את שרה אן סירמן, ולשניים נולדו שלושה ילדים.
כבחור צעיר, יצא מרוויל לים לזמן מה ושב לעבוד בבניית ספינות. ב-1853, בגיל 28, הוא החל לעסוק בייצור ציוד לחוות. בהיותו בעל כישורים טכנולוגיים מסוימים, הוא הצליח להמציא טכנולוגיות רווחיות חדשות. עם התרחבות ענף גידול האפרסקים, הוא פתח את חברת האריזה מרוויל, עסק לייצור סלי וארגזי אפרסקים בלאורל. לזמן מה הוא החזיק בבעלותו את המפעל הגדול ביותר באזור, כאשר ייצר שני מיליון סלי וארגזי פירות מדי שנה. הוא גם היה המוציא לאור של העיתון הראשון של לאורל, "הגזאט", שהחל לצאת לאור ב-1889.
קריירה פוליטית

במלחמת האזרחים האמריקאית היה מרוויל קצין גיוס. באותה תקופה הוא היה לחבר המפלגה הרפובליקנית, ונותר כזה באזור המערבי של מחוז סאסקס שהיה מעוז המפלגה הדמוקרטית. אף על פי כן, הוא היה פופולרי, ולאחר שסירב לקבל את מועמדות מפלגתו למשרת מושל דלאוור ב-1882 וב-1890, ב-1894 הוא נעתר לבסוף, על אף גילו המתקדם ומצבו הרפואי הירוד.
בבחירות הכלליות נבחר מרוויל כמושל לאחר שהביס את מועמד הדמוקרטים אבה טאנל. מרוויל היה השני מבין מושלי דלאוור הרפובליקנים בכל הזמנים, והראשון מתוכם שנחבר בבחירות מאז מלחמת האזרחים. הוא חשש שמצב בריאותו לא יאפשר לו לסיים את תקופת כהונתו במלואה, ולאחר אחד מהחורפים הקשים ביותר באותה תקופה, חששו התגשם. הוא כיהן כמושל במשך שלושה חודשים בלבד, מ-15 בינואר 1895 ועד למותו ב-8 באפריל אותה שנה.
במשך שנות דור, הזיכרונות המרירים מצעדי הרפובליקנים במהלך מלחמת האזרחים, גרמו לשליטה מוחלטת של הדמוקרטים בממשל המדינה. אף על פי כן, במהלך תקופת כהונתו הקצרה של מרוויל, קבע מנהל חברת גז מפילדלפיה, המיליונר ג'. אדוארד אדקיס, את מקום מגוריו בדלאוור, והחל להעביר כספים רבים למפלגה הרפובליקנית, במיוחד במחוזות קנט וסאסקס. אדקיס קיווה שהשקעותיו אלו יובילו לבחירתו לסנאט של ארצות הברית, ובעוד שדבר זה לא התרחש בסופו של דבר, הוא הצליח לחדש את ימיה של המפלגה הרפובליקנית, שעד מהרה הפכה למפלגה דומיננטית בדלאוור. בחירתו של מרוויל כמושל לוותה בבחירתו של בית נבחרים מדינתי בעל שליטה רפובליקנית, ולכינוסה של ועידת חוקה מדינתית שעד מהרה יצרה חוקה חדשה למדינה.
מותו

ג'ושוע מרוויל נפטר בביתו שבלאורל ב-8 באפריל 1895. הוא היה התשיעי מבין מושלי דלאוור לדורותיהם שנפטר בעת כהונתו. הוא נטמן בבית הקברות לאורל היל שבעירו. נכדו, ג'ושוע ד. מרוויל, למד באוניברסיטת נורת'ווסטרן, שם הוא היה אחד משחקני הפוטבול הראשונים ברמה הארצית שהגיעו מדלאוור.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 233.
ג'ואל אמביד

ג'ואל האנס אמביד (באנגלית: Joel Hans Embiid; נולד ב-16 במרץ 1994) הוא כדורסלן קמרוני-צרפתי-אמריקאי, המשחק בעמדת הסנטר בקבוצת פילדלפיה 76' מליגת ה-NBA ובנבחרת ארצות הברית. זוכה פרס ה-MVP של העונה הסדירה בעונת 2022/2023 ב-NBA.
נעורים וקריירת מכללות

אמביד נולד ביאונדה שבקמרון, בנם הבכור של קריסטין ותומאס אמביד. אביו הוא קולונל בצבא קמרון ושחקן כדוריד לשעבר שזכה באליפות אפריקה. כילד שיחק בעיקר כדורגל וכדורעף, כדורסל החל לשחק רק בגיל 15. שנה לאחר מכן עבר לארצות הברית ולמד בתיכון בפלורידה. ב-2013 החל ללמוד באוניברסיטת קנזס ושיחק במסגרת נבחרת הכדורסל שלה. הוא שותף ב-28 משחקים בהם רשם ממוצע של 11.2 נקודות, 8.1 ריבאונדים ו-2.6 חסימות למשחק. הוא נבחר לשחקן ההגנה של ליגת הביג-12 בה משחקת קנזס. הוא החמיץ בשל פציעה את ששת המשחקים האחרונים של קבוצתו בהם אליפות הביג-12 וטורניר אליפות המכללות בכדורסל. בתום העונה העמיד עצמו לבחירה בדראפט ה-NBA וויתר על המשך לימודיו באוניברסיטה.
קריירה מקצועית

ביוני 2014 עבר ניתוח לתיקון שבר מאמץ, במהלכו הושתלו ברגי מתכת בכף רגלו הימנית. הוא נבחר בדראפט 2014 במקום השלישי בסיבוב הראשון על ידי פילדלפיה 76' והחמיץ את כל עונת 2014/2015 ואת כל עונת 2015/2016 בשל תקופת ההתאוששות מהניתוח שעבר.
במשחק הבכורה שלו ב-NBA בתחילת עונת 2016/2017, מול אוקלהומה סיטי ת'אנדר, קלע 20 נקודות ולקח 7 ריבאונדים ב-22 דקות משחק. הוא נבחר לרוקי המצטיין באזור המזרח שלוש פעמים ברציפות במחצית הראשונה של העונה ונחשב לשחקן המוביל לזכייה בתואר רוקי העונה. בתחילת חודש מרץ הודיעה הקבוצה כי אמביד סובל מקרע במניסקוס, פציעה בגינה סיים את העונה לאחר שהשתתף ב-31 משחקים בלבד. על אף ששיחק ב-31 משחקים בלבד לאורך העונה, נבחר בסיומה לחמישיית הרוקיז של העונה ב-NBA וסיים במקום השלישי בהצבעות לפרס רוקי העונה (אחרי מלקולם ברוגדון ודריו שאריץ').
באוקטובר 2017 חתם על הארכת חוזה בפילדלפיה ל-5 עונות נוספות, החל מעונת 2018/2019, עבור כ-148 מיליון דולר (עם אופציה לבונוס של 30 מיליון דולר נוספים). ב-15 בנובמבר 2017 הציג את אחד ממשחקיו הטובים בקריירה, כאשר קלע 46 נקודות, אסף 15 ריבאונדים, מסר 7 אסיסטים וחסם 7 פעמים בניצחון מול לוס אנג'לס לייקרס. בינואר 2018 נבחר לפתוח עבור "נבחרת המזרח" במשחק האולסטאר של ה-NBA, ובכך הפך לשחקן האולסטאר הראשון של הסיקסרס מאז ג'רו הולידיי בעונת 2013. באותה עונה הוביל את פילדלפיה להעפלתה הראשון מזה 6 שנים לפלייאוף ה-NBA, עם ממוצעים של 22.9 נקודות ו-11.0 ריבאונדים למשחק. בפלייאוף עצמו גברה הקבוצה על מיאמי היט בסיבוב הראשון (4–1), בטרם הפסידה בתוצאה זהה מול בוסטון סלטיקס בסיבוב השני.
ב-14 בנובמבר 2018 השיג את טריפל דאבל הראשון בקריירה שלו, כשרשם 19 נקודות, 13 ריבאונדים ו-10 אסיסטים בהפסד מול אורלנדו מג'יק. ב-4 באפריל 2019 שחזר את ההישג, עם 34 נקודות, 13 ריבאונדים ושיא קריירה של 13 אסיסטים בהפסד מול מילווקי באקס. בפלייאוף 2019 הודחה פילדלפיה פעם נוספת בשלב חצי גמר המזרח, הפעם על ידי טורונטו ראפטורס (3–4). לאורך אותה העונה היה אחד הסנטרים הדומיננטיים בליגה, ונבחר לחמישייה השנייה של העונה וחמישיית ההגנה השנייה של העונה, לאחר שהעמיד ממוצעים של 27.5 נקודות, 13.6 ריבאונדים ו-3.7 אסיסטים למשחק.
בעונת 2019/2020 המשיך להציג יכולת גבוהה, עם 23.0 נקודות ו-11.6 ריבאונדים בממוצע למשחק. ב-24 בפברואר 2020 קלע שיא קריירה של 49 נקודות, בניצחון פילדלפיה מול אטלנטה הוקס. בפלייאוף 2020 קלע 30.0 נקודות בממוצע למשחק, אולם קבוצתו הובסה על ידי הסלטיקס (0–4) בסיבוב הראשון.
בשנת 2023 הופיע ברשימת פורבס 30Under30. ב-2 במאי הוכרז כ-MVP של העונה הסדירה לעונת 2022/23.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2013 | קנזס | 28 | 20 | 23.1 | 0.626 | 0.200 | 0.685 | 8.1 | 1.4 | 0.9 | 2.6 | 11.2 |
| קריירה |  | 28 | 20 | 23.1 | 0.626 | 0.200 | 0.685 | 8.1 | 1.4 | 0.9 | 2.6 | 11.2 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | פילדלפיה | 31 | 31 | 25.4 | 0.466 | 0.367 | 0.783 | 7.8 | 2.1 | 0.9 | 2.5 | 20.2 |
| 2017/2018 | פילדלפיה | 63 | 63 | 30.3 | 0.483 | 0.308 | 0.769 | 11.0 | 3.2 | 0.6 | 1.8 | 22.9 |
| 2018/2019 | פילדלפיה | 64 | 64 | 33.7 | 0.484 | 0.300 | 0.804 | 13.6 | 3.7 | 0.7 | 1.9 | 27.5 |
| 2019/2020 | פילדלפיה | 51 | 51 | 29.5 | 0.477 | 0.331 | 0.807 | 11.6 | 3.0 | 0.9 | 1.3 | 23.0 |
| 2020/2021 | פילדלפיה | 51 | 51 | 31.1 | 0.513 | 0.377 | 0.859 | 10.6 | 2.8 | 1.0 | 1.4 | 28.5 |
| 2021/2022 | פילדלפיה | 68 | 68 | 33.8 | 0.499 | 0.371 | 0.814 | 11.7 | 4.2 | 1.1 | 1.5 | 30.6 |
| 2022/2023 | פילדלפיה | 66 | 66 | 34.6 | 0.548 | 0.330 | 0.857 | 10.2 | 4.2 | 1.0 | 1.7 | 33.1 |
| 2023/2024 | פילדלפיה | 39 | 39 | 33.6 | 0.529 | 0.388 | 0.883 | 11.0 | 5.6 | 1.2 | 1.7 | 34.7 |
| קריירה |  | 433 | 433 | 31.9 | 0.504 | 0.341 | 0.826 | 11.2 | 3.6 | 0.9 | 1.7 | 27.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | פילדלפיה | 8 | 8 | 34.8 | 0.435 | 0.276 | 0.705 | 12.6 | 3.0 | 0.9 | 1.8 | 21.4 |
| 2018/2019 | פילדלפיה | 11 | 11 | 30.4 | 0.428 | 0.308 | 0.822 | 10.5 | 3.4 | 0.7 | 2.3 | 20.2 |
| 2019/2020 | פילדלפיה | 4 | 4 | 36.3 | 0.459 | 0.250 | 0.814 | 12.3 | 1.3 | 1.5 | 1.3 | 30.0 |
| 2020/2021 | פילדלפיה | 11 | 11 | 32.5 | 0.513 | 0.390 | 0.835 | 10.5 | 3.4 | 1.0 | 1.5 | 28.1 |
| 2021/2022 | פילדלפיה | 10 | 10 | 38.5 | 0.484 | 0.212 | 0.820 | 10.7 | 2.1 | 0.4 | 0.8 | 23.6 |
| 2022/2023 | פילדלפיה | 9 | 9 | 37.3 | 0.431 | 0.179 | 0.905 | 9.8 | 2.7 | 0.7 | 2.8 | 23.7 |
| 2023/2024 | פילדלפיה | 6 | 6 | 41.4 | 0.444 | 0.333 | 0.859 | 10.8 | 5.7 | 1.2 | 1.5 | 33.0 |
| קריירה |  | 59 | 59 | 35.3 | 0.459 | 0.289 | 0.828 | 10.9 | 3.1 | 0.8 | 1.7 | 24.9 |
הערות שוליים

↑  Meet Kansas' ג'ואל אמביד מקמרון מתפתח לפרוספקט NBA, אתר bleacherreport, ‏17 בדצמבר 2013
↑  ג'ואל אמביד נבחר לרוקי החודש במזרח, NBA.com, 2 February 2017
↑  ג'ואל אמביד סובל מקרע במיניסקוס וגמר את העונה, באתר וואלה, 1 במרץ 2017
↑  אמביד חותם על הארכת חוזה בפילדלפיה, באתר ESPN,‏ 10 באוקטובר 2017
↑  סיכום המשחק בין פילדלפיה ללייקרס, באתר ESPN,‏ 16 בנובמבר 2017
↑  סיכום המשחק בין פילדלפיה לאורלנדו, באתר ESPN,‏ 15 בנובמבר 2018
↑  סיכום המשחק בין פילדלפיה למילווקי, באתר ESPN,‏ 5 באפריל 2019
↑  סיכום המשחק בין פילדלפיה לאטלנטה, באתר ESPN,‏ 25 בפברואר 2020
↑  Forbes 30 Under 30 2023: Celebrities, Forbes (באנגלית)
| נבחרת ארצות הברית – האלופה האולימפית - פריז (2024) |
| --- | --- | --- |
|  1  •  2  •  3  •  4 קרי •  5 אדוארדס •  6 ג'יימס •  7 דוראנט •  8 וייט •  9 האליברטון •  10 טייטום •   11 אמביד •  12 הולידיי • 13 אדבאיו •  14 דייוויס • 15 בוקר • מאמן: קר |  1  •  2  •  3  •  4 קרי •  5 אדוארדס •  6 ג'יימס •  7 דוראנט •  8 וייט •  9 האליברטון •  10 טייטום •   11 אמביד •  12 הולידיי • 13 אדבאיו •  14 דייוויס • 15 בוקר • מאמן: קר | ארצות הברית |
| --- | --- |
בקרת זהויות :  LCCN: no2019010236  MusicBrainz: ae2cdf17-2490-44bf-86b3-7a0076d78b6a  VIAF: 4440154867604660100009   WorldCat (עם VIAF): 4440154867604660100009
בראן (רומניה)

| --- | --- |
סמל בראןסמל בראן
מבט על בראן מטירת בראן
מבט על בראן מטירת בראן
 מדינה:  רומניה רומניה
 מחוז:  בראשוב
 קומונה:  בראן
 חבל ארץ:  טרנסילבניה
 מושל:  Ioan-Cosmin Feroiu
 בירת הכפר:  בראן 
 שטח:  67.85 קמ"ר
 גובה:  763 מטרים
 אוכלוסייה:  ‏
  ‑ בכפר:  4,866 (1 בדצמבר 2021)
 קואורדינטות:  45°30′57″N 25°22′18″E﻿ / ﻿45.51583°N 25.37167°E﻿ / 45.51583; 25.37167
 אזור זמן:  UTC +2
 http://www.primariamoieciu.ro/
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור בראן(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור בראן  he tabBackground:;tabBorder:#aaa;defaultTab:0;
 
בראן (ברומנית: Bran, בהונגרית: Törcsvár; בגרמנית: Törzburg) היא עיירה בקומונה באותו שם. השייכת למחוז בראשוב, בחבל ההיסטורי טרנסילבניה שברומניה. הכפר מפורסם בזכות טירת בראן המתנוססת מעליו.
גאוגרפיה

בראן נמצאת על שפך היובל סימון (Șimon) לנחל טורצו (Turcu), בקצה הדרום מזרחי של טרנסילבניה. במעבר ההרים רוקר-בראן (אנ') שבין רכס פיאטרה קריולי (אנ') שממערב לה ורכס בוצ'ג (אנ') שממזרח לה.
27 ק"מ דרומית מערבית לבראשוב.
היסטוריה

בשנים 1211 עד 1215 המסדר הטבטוני הקים במקום טירה בנויה מעץ. ב-1242 היא נהרסה על ידי המונגולים. ב-1377 לאיוש הראשון, מלך הונגריה הורה לסכסונים של בראשוב לבנות במקום טירת אבן, במקביל התחיל להתפתח ישוב במקום. ב-1395 מלך הונגריה זיגיסמונד העניק את המבצר למירצ'ה הזקן שליט ולאכיה, אולם ב-1419, לאחר מותו של מירצ'ה הזקן, המקום חזר לשלטון הונגרי ישיר. לאחר מפלת הונגריה בקרב מוהאץ' הפכה בראן לחלק מנסיכות טרנסילבניה. בהמשך עברה לשלטון הקיסרות האוסטרו הונגרית. מאז 1918 בראן היא חלק מרומניה.
אתרים בעיר

טירת בראן
תחבורה

בבראן עובר הכביש הארצי DN73 שהוא קטע מהכביש האירופי E574.
גלריה

בראן וטירת בראן המתנוססת מעליה
טירת בראן
טירת בראן המושלגת
קפלת סטלה מריס
ברנרדינו מולינרי

| --- | --- |

 לידה:  11 באפריל 1880 רומא, ממלכת איטליה 
 פטירה:  25 בדצמבר 1952 (בגיל 72) רומא, איטליה 
 מקום קבורה:  קמפו ורנו 
 מוקד פעילות:  רומא 
 מקום לימודים:  האקדמיה הלאומית למוזיקה סנטה צ'צ'יליה 
 סוגה:  מוזיקה קלאסית 
 שפה מועדפת:  איטלקית 
 פרופיל ב-IMDb
 
ברנרדינו מולינרי (באיטלקית: Bernardino Molinari; ‏11 באפריל 1880 - 25 בדצמבר 1952) היה מנצח איטלקי.